Gaularfjellet

Gaularfjellet er et fjellområde på grensen mellom kommunene Sogndal og Sunnfjord (før 2020 Gaular) i Vestland. Den høyeste fjelltoppen er Jostefonni/Sunnfjordbjørnen  (). Den høyeste nær veien er Gottopphesten  ()

Fylkesvei 613 går over Gaularfjellet. Veien, som ble åpnet for trafikk i 1938, er et kjent turistmål og er nasjonal turistvei. Den hurtige overgangen fra fjord til fjell, og svingene opp Bårddalen fra Vetlefjorden lokker mange hit. Høyeste punkt på fjellovergangen er 748 moh. Før Fjærlandstunnelen ble åpnet 1986 gikk riksvei 5 over Gaularfjellet. Før Høyangertunnelen 1982 ble åpnet var dette eneste fergefrie veien mellom nordsiden av ytre og indre Sognefjorden, i tillegg til bilferge på fjorden. Fra 1986 til 2010 var veien riksvei 13, og fra 2010 til 2019 fylkesvei 13.

I juni 2016 åpnet en ny utsiktsplattform på fylkesveien, Utsikten, det har blitt et attraktivt stoppested for eventyrlystne turister.

Se også
Rørvikfjellet

Referanser

Eksterne lenker
 Gaularfjellet - i fosseland - Informasjonsside for nasjonale turistveier

Fjell i Sunnfjord
Fjell i Sogndal
Severdigheter i Sogndal
Fjell over 1000 meter
Gaular
Balestrand